Diari Oficial de la Generalitat Valenciana


Sumari del DOGV 5240, del 18-04-2006 (2006/3625)

ACORD de 8 de març de 2006, de la Comissió Territorial d'Urbanisme, relatiu a la modificació puntual número 22 del Pla General de Sant Vicent del Raspeig.
----------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3625


Data del document
:   08-03-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Sant Vicent del Raspeig
    * pla d'urbanisme

ACORD de 8 de març de 2006, de la Comissió Territorial d'Urbanisme, relatiu a la modificació puntual número 22 del Pla General de Sant Vicent del Raspeig. [2006/F3625]  
Vist l'expedient de referència i basant-se en els següents antecedents i consideracions,  
Antecedents  
Primer. El projecte de modificació puntual es va sotmetre a informació pública durant un mes mitjançant un acord del Ple de l'ajuntament del dia 28 de gener del 2004, i es va publicar l'anunci en el Diari Oficial de la Generalitat Valenciana número 4.804, de data 23 de juliol de 2004 i en el diari Las Provincias de data 2 de juliol de l'any 2004. Després del pertinent període d'exposició pública en què es va presentar una al·legació que consta informada i resolta en l'expedient, es va aprovar provisionalment pel mateix òrgan en data 29 de setembre del 2004.  
Segon. La documentació està integrada per memòria informativa i justificativa i plànols.  
Tercer. El PERI de la Colònia Santa Isabel va ser aprovat per Resolució de la Comissió Territorial d'Urbanisme de data 25 de febrer de 1994, i dins del seu àmbit s'hi distingeixen dues zones diferenciades, la totalment consolidada, i la zona de nova edificació, vacant i sense urbanitzar.  
L'objecte de la modificació és minorar l'edificabilitat resultant del referit PERI, i amb aquest efecte es proposa el següent:  
a. Modificar la superfície dels enclavaments 5 i 8 del PERI, en els qual s'ubiquen les zones de nova edificació que es minoren en un superfície total de 4.938, 79 m², la qual passa a incrementar la superfície dotacional.  
b. Modificar a la baixa l'edificabilitat de les parcel·les a) a g) de l'enclavament 5 i la parcel·la x) de l'enclavament 8.  
c. Modificar l'ordenació detallada redistribuint els usos dotacionals que s'amplien tant pel que fa a l'ús equipacional present quant a les zones verdes.  
Consideracions tecnicojurídiques  
Primera. El procediment seguit per l'ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (d'ara en endavant LRAU).  
Segona. La documentació està completa, a l'efecte del compliment de l'article 27 de la LRAU.  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.   
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat pel Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, i la resta de disposicions de general i pertinent aplicació, la Comissió Territorial d'Urbanisme  
Acorda  
1r) Aprovar definitivament la modificació puntual número 22 del Pla General del Municipi de Sant Vicent del Raspeig.  
2n) Publicar íntegrament aquest acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Tot això sense perjudici que es puga exercir qualsevol altre recurs o acció que crega oportú.  
Alacant, 8 de març de 2006.. El director territorial de Territori i Habitatge: Ramón Rizo Aldeguer.